শেষ মুহূর্তে বাতিল হয়ে গেল মুখ্যমন্ত্রী মমতা বন্দ্যোপাধ্যায়ের চিন সফর। এ দিন রাতেই কলকাতা থেকে চিনের উদ্দেশ্যে রওনা দেওয়ার কথা ছিল মমতা-সহ পশ্চিমবঙ্গ সরকারের প্রতিনিধি দলের। কিন্তু চিন সরকারের প্রতিনিধিদের সঙ্গে বৈঠক ঘিরে অনিশ্চিয়তার জন্যই শেষ মুহূর্তে সফর বাতিল করা হল বলে নবান্নে জানিয়েছেন অর্থমন্ত্রী অমিত মিত্র।
রাজ্যে বিনিয়োগ টানার লক্ষ্যে শুক্রবার সপ্তাহব্যাপী সফরে চিনে যাওয়ার কথা ছিল মুখ্যমন্ত্রীর। ৩০ জুন চিন থেকে ফেরার কথা ছিল মুখ্যমন্ত্রীর। স্থানীয় শিল্পপতি, বণিকসভাগুলির সঙ্গে বৈঠকের পাশাপাশি রাজনৈতিক মতাদর্শ আদানপ্রদান বিনিময় অনুষ্ঠানে চিন সরকারের প্রতিনিধিদের সঙ্গে মমতার বৈঠক হওয়ার কথা ছিল। 

এই বিষয়ে অন্যান্য খবর

‘পচা শামুক ছেঁটে দেব’— দলের কোন কোন নেতাকে লাস্ট চান্স দিলেন মমতা


কূটনৈতিক দিক থেকেও গুরুত্বপূর্ণ ছিল এই বৈঠক। কেন্দ্রীয় সরকারের পক্ষ থেকেই চিন সরকারের সঙ্গে এই বৈঠক করার জন্য পশ্চিমবঙ্গ সরকারকে অনুরোধ করা হয়েছিল।
 অমিত মিত্র সাংবাদিক বৈঠক, দেখুন ভিডিও
 

এ দিন নবান্নে অর্থমন্ত্রী অমিত মিত্র জানান, এই বৈঠকের সূচি সম্পর্কে জানার জন্য বার বার ভারত সরকারের মাধ্যমে চিন সরকারের কাছে অনুরোধ করা হয়েছিল। কিন্তু শুক্রবার দুপুর পর্যন্ত চিন সরকারের পক্ষ থেকে ওই বৈঠক সম্পর্কে ভারত সরকার বা পশ্চিমবঙ্গ সরকারকে কিছুই জানানো হয়নি। ফলে ধরেই নেওয়া হচ্ছে, এই বৈঠক নিয়ে চিনের কমিউনিস্ট সরকারের কোনও আগ্রহ নেই। ফলে সফরের মূল বৈঠকটি নিয়ে অনিশ্চয়তা তৈরি হওয়ায় মুখ্যমন্ত্রী চিন সফর বাতিল করেছেন বলে এ দিন জানান মুখ্যসচিব মলয় দে এবং রাজ্যের অর্থমন্ত্রী অমিত মিত্র।

মমতার টুইট। 
টুইট করে মুখ্যমন্ত্রী জানিয়েছেন, চিনে অবস্থিত ভারতীয় রাষ্ট্রদূত অনেক চেষ্টা করলেও চিন সরকারের দিক থেকে সাড়া না পেয়ে বাধ্য হয়ে আমাদের এই সফর বাতিল করতে হল। যদিও,  এর কোনও প্রভাব ভবিষ্যতে ভারত-চিন বন্ধুত্বের উপরে পড়বে না বলেই আমি আশা রাখি।’’